Koduaed on koht, kus on hea olla - see eeldab hästi läbimõeldud kavandit, eriti pisikesel krundil. Teisalt on iga koduaed asula haljasstruktuuri osa, mitu aeda koos kujundavad juba tükikese asula miljööst. Seetõttu tuleb, sarnaselt avalike haljasalade kujundamisele, pöörata ka koduaia kujundamisel võrdselt tähelepanu nii sobivusele üldkeskkonda, kui igale üksikdetailile. Ilma ühe või teiseta ei saa olla tulemus kvaliteetne.